من كد ما حلو مني اغار عليك
وشحدي من اكرب واوصل لحدك
حدك مو سهل سور وعليه حراس
ما احسدك ملك من احسد بعبدك
احسدك يلعبد جي شافك بكل عين
وكل عين التشوفك تصبح بكدك
معروف الخيال ويه الشمس ينشاف
واجه الليل وخيالك واكف بسدك
ما يقبل يعوفك دك رجل علكاع
من كلناله وخر جلب بزندك
اذا هذا الخيال وما يهد يمناك
تعتب علكلب جي ما رضه يهدك
واحد انته واغلط من اعدك ليش
واحسب من جديد واغلط بعدك
لان تحمل مزايه تكفي كل الناس
وتنكط ترافه الكبلك وبعدك
حب من طرف واحد وافتخر وياك
وشحدك تحبني وتعشك شحدك
مامخلوق اضنك تعشك اليهواك
ومخلوقين كلنه نحبك لوحدك
تحياتي للكل